CELEX: 62008CO0353
Language: fi
Date: 2009-11-09 00:00:00
Title: Yhteisöjen tuomioistuimen määräys (seitsemäs jaosto) 9 päivänä marraskuuta 2009.#A. Menarini Industrie Farmaceutiche Riunite Srl ynnä muut vastaan Ministero della Salute ja Agenzia italiana del Farmaco (AIFA).#Ennakkoratkaisupyyntö: Tribunale amministrativo regionale del Lazio - Italia.#Työjärjestyksen 104 artiklan 3 kohdan ensimmäinen alakohta - Direktiivi 89/105/ETY - Ihmisille tarkoitettujen lääkkeiden hintojen sääntelytoimenpiteiden avoimuus - 4 artiklan 1 kohta - Hintasulku - Hintojen alentaminen.#Asia C-353/08.

Yhteisöjen tuomioistuimen määräys (seitsemäs jaosto) 9.11.2009 – A. Menarini Industrie Farmaceutiche Riunite ym. vastaan Ministero
            della Salute ja Agenzia italiana del Farmaco (AIFA)
      (asia C‑353/08)
      Työjärjestyksen 104 artiklan 3 kohdan ensimmäinen alakohta – Direktiivi 89/105/ETY – Ihmisille tarkoitettujen lääkkeiden hintojen sääntelytoimenpiteiden avoimuus – 4 artiklan 1 kohta – Hintasulku – Hintojen alentaminen
      Jäsenvaltioiden lainsäädännön lähentäminen – Farmaseuttiset tuotteet – Direktiivi 89/105 – Ihmisille tarkoitetut lääkkeet (Neuvoston direktiivin 89/105 1 artiklan 1 kohta ja 4 artiklan 1 kohta) (ks. 8 kohta ja määräysosan
         1–4 kohta)
      
      Aihe 
      
         
               Ennakkoratkaisupyyntö – Tribunale Amministrativo Regionale del Lazio – Ihmisille tarkoitettujen lääkkeiden hintojen sääntelytoimenpiteiden
                  avoimuudesta ja niiden soveltamisesta kansallisissa sairausvakuutusjärjestelmissä 21.12.1988 annetun neuvoston direktiiviin
                  89/105/ETY (EYVL L 40, s. 8) 4 artiklan 1 ja 2 kohdan tulkinta – Lääkkeet, joita koskee hintasulku – Hintojen mahdollisen
                  alentamisen yhteydessä noudatettavat menettelytavat
               
            Ratkaisu 
      
         
                  1)
               
               
                  
               
               
                  	Ihmisille tarkoitettujen lääkkeiden hintojen sääntelytoimenpiteiden avoimuudesta ja niiden soveltamisesta kansallisissa sairausvakuutusjärjestelmissä
                     21.12.1988 annetun neuvoston direktiivin 89/105/ETY 4 artiklan 1 kohtaa on tulkittava siten, että mikäli tässä säännöksessä
                     säädettyjä vaatimuksia noudatetaan, jäsenvaltion toimivaltaiset viranomaiset voivat toteuttaa yleisesti sovellettavia toimenpiteitä
                     kaikkien lääkkeiden tai tiettyjen lääkeryhmien hintojen alentamiseksi, vaikka ennen tällaisia toimenpiteitä ei ole määrätty
                     kyseisiä hintoja koskevasta hintasulusta. 
                  
               
            
         
                  2)
               
               
                  
               
               
                  	Direktiivin 89/105 4 artiklan 1 kohtaa on tulkittava siten, että mikäli tässä säännöksessä säädettyjä vaatimuksia noudatetaan,
                     kaikkien lääkkeiden tai tiettyjen lääkeryhmien hintojen alentamista koskevia toimenpiteitä voidaan toteuttaa useita kertoja
                     yhden vuoden aikana, ja ne voidaan toistaa useiden vuosien ajan.
                  
               
            
         
                  3)
               
               
                  
               
               
                  	Direktiivin 89/105 4 artiklan 1 kohtaa on tulkittava siten, että tämä säännös ei ole esteenä sille, että toimenpiteitä kaikkien
                     lääkkeiden tai tiettyjen lääkeryhmien hintojen valvomiseksi toteutetaan kulujen arviointien perusteella, jos mainitussa säännöksessä
                     säädettyjä vaatimuksia noudatetaan ja jos nämä arvioinnit perustuvat objektiivisiin ja todennettavissa oleviin seikkoihin.
                  
               
            
         
                  4)
               
               
                  
               
               
                  	Direktiivin 89/105 4 artiklan 1 kohtaa on tulkittava siten, että jäsenvaltioiden tehtävänä on määrittää direktiivissä asetettua
                     avoimuuden päämäärää sekä kyseisen säännöksen mukaisia vaatimuksia noudattaen arviointiperusteet, joiden perusteella tässä
                     säännöksessä tarkoitettu makroekonomisten olosuhteiden todentaminen on suoritettava, ja nämä arviointiperusteet voivat perustua
                     yksinomaan lääkekuluihin, kaikkiin terveydenhuollon kuluihin tai muun tyyppisiin kuluihin.